U emisiji “Moj savez” SPTV-a u srijedu 17. siječnja predstavljen je naš Savez. Iva Gričar i Ana Novak u razgovoru s glavnim urednikom Jurom Ozmecom govorile su o osobitostima i ljepotama sinkroniziranog plivanja. Predstavile su sport i njegove posebnosti u odnosu na ostale sportove. Naglasile su da je sportski dio natjecanja na nacionalnoj razini od rujna do lipnja, a na međunarodnoj prije svega misleći na europska, svjetska prvenstva i Comen Cup, tijekom lipnja do rujna. Iva Gričar je također približila ocjenjivanja na natjecanjima, a Ana Novak je govorila o brojnosti plivačica po dobnim kategorijama i o postignutim rezultatima prošle sezone. Vrlo lijep i zanimljiv prikaz sporta gledateljima koji možda malo manje znaju o sinkroniziranom plivanju.